**Татар әдәбиятыннан контроль-үлчәм материаллары**

|  |  |  |  |  |
| --- | --- | --- | --- | --- |
| **Класс 7а, әдәбият** | **1ч** | **2ч** | **3ч** | **4ч** |
|  | **Инша “**Явызлык явызлык тудыра” | **Инша** “Ике егет, ике язмыш” | **Инша** “Минем холкым, минем язмышым”  “Шулай үлде Ватан улы”  “Акъәби нәрсәгә борчыла?” | **Инша** “Кешенең холкы аның язмышы”  “Бер ананың биш улы” |

**Контроль сочинение (№1)**

**Тема: Явызлык явызлык тудыра.**

1. ***Сочинениене бәяләү критерийлары.***
2. Язманың эчтәлеге темага тулысынча туры килүе, фактик ялгышлары булмаса, бай телдә, образлы итеп язылса, стиль бердәмлеге сакланса, «5» ле куела (1 орфографик яисә 2 пунктуацион хата булырга мөмкин).
3. Язманың эчтәлеге, нигездә, темага туры килсә, хикәяләүдә зур булмаган ялгышлар күзәтелсә, 1-2 фактик хата җибәрелсә, теле бай, стиль ягы камил булып, 2 орфографик, 3 пунктуацион яисә 1-2 сөйләм ялгышы булса, «4»ле куела.
4. Эчтәлекне бирүдә җитди ялгышлар, аерым фактик төгәлсез­лекләр булса, хикәяләүдә эзлеклелек югалса, сүзлек байлыгы ярлы булса, стиль бердәмлеге дөрес сакланмаган җөмләләр оч­раса, 3 орфографик, 4 пунктуацион яисә 3-4 сөйләм хатасы булса, «3» ле куела.
5. Язма темага туры килмичә, фактик төгәлсезлекләр күп бу­лып, план нигезендә язылмаса, сүзлек байлыгы бик ярлы булса, текст кыска һәм бер типтагы җөмләләрдән торып, сүзләр дөрес кулланылмаса, стиль бердәмлеге сакланмаса, 5 орфографик, 8 пунктуацион яисә 4-6 сөйләм хатасы булса, «2»ле куела.

|  |  |  |  |  |  |
| --- | --- | --- | --- | --- | --- |
| № | Бәяләү критерийлары | “5”ле | “4”ле | “3 ле | “2”ле |
| 1. | Уку | Укучы билгеләнгән күләмдә сүзләрне дөрес һәм җөмләләрне сәнгатьле итеп, тулысынча аңлап укыса, «5» ле куела. | Уку тизлеге гомуми таләпләргә туры килсә һәм текст эчтәлеге буенча укытучы сорауларына җавап бирә алып, уку барышында 1—2 әйтелеш хатасы һәм сөйләмнең структур бүленешендә берничә төгәлсезлек җибә-релсә, «4» ле куела. | Уку тизлеге программада каралган таләпләргә туры килмәсә, текст эчтәлеге буенча укытучы сорау-ларына җавап биргәндә, төгәлсезлекләр җибәрелсә, дөрес әйтелешкә бәйле һәм сөйләмнең төп структур берәмлекләренә бүлгәндә 3-5 төгәлсезлек күзәтелсә, «3» ле куела. | Уку күнекмәләре тиешле тизлектән шактый түбән булып, текст эчтәлеген өлешчә аңлап, 5—6 дан артык әйтелеш хатасы җибәрелсә, «2» ле куела. |
| 2. | Сорауларга язмача җавап бирү | Барлык сорауларга да дөрес җавап бирелсә, «5» ле куела (бер сөйләм хатасы яки бер пунк-туацион хата булырга мөмкин). | Сорауларга дөрес җавап бирелсә, ләкин ике сөйләм хатасы, өч орфографик, ике пунктуацион хата яки ике сорауга җавап язганда төгәлсезлек җибәрелсә, «4» ле куела. | Язма эштә сорауларга җавап бирә белү күнекмәләре сизелсә, өч сөйләм хатасы, дүрт орфографик, биш пунктуацион хата булса, «3» ле куела. | Җавапларның яртысы дөрес булмаса, сөйләм хаталары өчтән артса, биш орфографик, алты пункту-ацион хатасы булса, «2» ле куела. |